<classify> RAIS Dk John Pombe Magufuli leo atawaapisha viongozi wa wizara, mahakama, majeshi na mikoa, aliowateua mwishoni mwa wiki kushika nyadhifa mbalimbali.Kwa mujibu wa taarifa ya Ikulu jana, viongozi watakaoapishwa ni makatibu wakuu watano, naibu katibu mkuu, makatibu tawala wa mikoa mitatu, Kamishna Jenerali wa Magereza na Kamishna Jenerali wa Zimamoto na Uokoaji. Makatibu wakuu ni Dk Hassan Abbasi Habari, Utamaduni, Sanaa na Michezo, Zena Saidi Nishati, Profesa Riziki Shemdoe Viwanda na Biashara, Mary Makondo Ardhi, Nyumba na Maendeleo ya Makazi na Christopher Kadio Mambo ya Ndani ya Nchi. Naibu Katibu Mkuu ni Leonard Masanja Nishati. Kamishna Jenerali wa Magereza atakayeapishwa ni Brigedia Jenerali Suleiman Mzee wakati John Hasunga ataapishwa kuwa Kamishna Jenerali wa Zimamoto na Uokoaji. Wengine ni Kamishna wa Ardhi wa Wizara ya Ardhi, Nyumba na Maendeleo ya Makazi, Nathaniel Nhonge, Msajili Mkuu wa Mahakama ya Tanzania, Wilbert Chuma, Msajili wa Mahakama ya Rufani, Kelvin Mhina, Msajili wa Mahakama Kuu, Shamira Sarwat na wajumbe watatu wa Tume ya Utumishi wa Mahakama ambao ni Jaji Dk Gerald Ndika, Wakili Julius Bundala na Wakili Genoveva Kato.  <topic>: KITAIFA 